WORK บวกต่อ! 4 วันวิ่งกว่า 18% โบรกฯ เคาะเป้าใหม่ 36 บาทหลังเรตติ้งกระฉูด
WORK บวกต่อ! 4 วันวิ่งกว่า 18% โบรกฯ เคาะเป้าใหม่ 36 บาทหลังเรตติ้งกระฉูด
WORK บวกต่อ! 4 วันวิ่งกว่า 18% โบรกฯ เคาะเป้าใหม่ 36 บาทหลังเรตติ้งกระฉูด
5 ก.ค. 2562

ผู้สื่อข่าวรายงานว่า ราคาหุ้นบริษัท เวิร์คพอยท์ เอ็นเทอร์เทนเมนท์ จำกัด (มหาชน) หรือ WORK ล่าสุด ณ เวลา 10.17 น. อยู่ที่ระดับ 29 บาท ปรับตัวขึ้น 1 บาท หรือ 3.57% ด้วยมูลค่าการซื้อขาย 203.83 ล้านบาท

ทั้งนี้ราคาหุ้นปรับตัวขึ้น 4 วันทำการ โดยคิดเป็นการปรับตัวขึ้นถึง  18.42% นับตั้งแต่วันที่ 28 มิ.ย.62
ด้าน บริษัทหลักทรัพย์ เคที ซีมิโก้ จำกัด (มหาชน) ประเมินว่า WORK มีพัฒนาการเชิงบวกหลายอย่าง โดยล่าสุดมีการปรับผังรายการทีวี ส่งผลให้เรตติ้งของช่อง Workpoint ดีขึ้น ซึ่งเป็นเวลาที่เหมาะสมที่เม็ดเงินโฆษณาปรับตัวดีขึ้นในเดือน มิ.ย. หลังจากอ่อนตัวในเดือน เม.ย.-พ.ค. แม้ผลการดำเนินงานของธุรกิจทีวีอ่อนตัว เป็นปัจจัยหลักที่ทำให้ปรับประมาณการกำไรปกติลง แต่ด้วยแนวโน้มกระแสเงินสดที่ดีขึ้น และได้รับเงินคืนจำนวน 395 ล้านบาท จากสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ทำให้ประเมินมูลค่าหุ้นของ WORK สูงขึ้น โดยมีการปรับมูลค่าพื้นฐานเพิ่มขึ้นเป็น 36 บาท จาก 33.75 บาท และคงคำแนะนำ “ซื้อ”
 